Ederson Moraes

Ederson (täisnimega Ederson Santana de Moraes, sündinud 17. augustil 1993 São Paulos) on Brasiilia jalgpallur, kes mängib väravavahina Premier League'i klubis Manchester City ja Brasiilia jalgpallikoondises.

Oma jalgpallikarjääri alustas ta 2008. aastal kodulinna klubis São Paulo FC. Aasta hiljem liitus Ederson Portugali klubi Benfica noortemeeskonnaga, kus ta mängis kaks aastat ning pärast seda lahkus klubist. 2011. aastal liitus ta Portugali liigas teisel astmel mängiva Ribeirãoga, kus mängis ühe aasta. 2012. aastal liitus ta Portugali kõrgliigas mängiva Rio Avega, kus ta sõlmis oma esimese elukutselise mängija lepingu. 2015. aasta juunis liitus Ederson taas Benficaga ning seekord sõlmis viieaastase lepingu. Benficas uuesti alustades mängis ta algul duubelvõistkonnaga madalamas liigas, kuid esiväravavahi vigastuse tõttu pääses ta ka Benfica võistkonna eest platsile. Tema debüütmäng oli 5. märtsil 2016 Benfica ühe suurima konkurendi Lissaboni Sportingu vastu. Selle mängu võitis Benfica 1:0.Wilkinson, J. (2017). Who is Ederson Moraes? Manchester City's new goalkeeper profiled. Retrived from: https://www.skysports.com/football/news/11679/10897209/who-is-benficas-ederson-moraes-man-city-transfer-target-profiled 

 Inglismaa 
2017. aasta suvel liitus Ederson Benficast Inglismaa suurklubi Manchester Cityga 40 miljoni euro eest. Selle ostusummaga sai temast sel ajal hinnalt teine väravavaht maailmas.BBC. (2017). Ederson Moraes: Manchester City sign goalkeeper from Benfica for £35m. Retrived from:  https://www.bbc.com/sport/football/40080163 Edersonist sai 2018. aasta augustis aegade esimene väravavaht, kes on andnud väravavahina väravasöödu Manchester City meeskonnas.Borges, C & Pollard, R. (2018). Ederson on his first City assist. Retrived from: https://www.mancity.com/news/first-team/first-team-news/2018/august/ederson-man-city-hudersfield-interview-assist

2018–19 tuli ta Manchester Cityga teist hooaega järjest Inglismaa meistriks. Hooajal 2018–19 valiti ta Premier League'i hooaja sümboolsesse koosseisu.

 Rahvuskoondis 
Debüüdi Brasiilia rahvuskoondises tegi ta 2018. aastal Tšiili vastu, mille Brasiilia võitis 3:0. 2018. aasta mais nimetati ta ka maailmameistrivõistluste 23 mängija nimekirja, kus ta mänguminuteid ei teeninud.BBC. (2018). World Cup: Neymar named in Brazil's 23-man squad. Retrived from: https://www.bbc.com/sport/football/44116590

 Guinnessi maailmarekord 
Edersoni nimel on ka Guinnessi maailmarekord käest löödud palli löömisega, mille ta lõi 75,35 meetri kaugusele.Swatman, R. (2018). Watch Man City’s Ederson smash drop kick title as yet more records go to English champions. Retrieved from: http://www.guinnessworldrecords.com/news/2018/5/watch-man-citys-ederson-smash-drop-kick-title-as-yet-more-records-go-to-english

 Saavutused 
Benfica
Primeira Liga: 2015–16, 2016–17
Taça de Portugal: 2016–17
Taça da Liga: 2015–16
Manchester City
Premier League: 2017–18, 2018–19
FA Cup: 2018–19
EFL Cup: 2017–18, 2018–19
FA Community Shield: 2018

 Viited 

Kategooria:Brasiilia jalgpallurid
Kategooria:Rio Ave FC mängijad
Kategooria:Lissaboni Benfica jalgpallurid
Kategooria:Manchester City mängijad
Kategooria:Primeira Liga mängijad
Kategooria:Premier League'i mängijad
Kategooria:Sündinud 1993